**OŠ KOPRIVNIČKI BREGI**

**ŠKOLSKA GODINA 2017./2018.**

**KRITERIJI ZA OCJENJIVANJE UČENIČKIH POSTIGNUĆA**

**U RAZREDNOJ NASTAVI**

**1. RAZRED**

**HRVATSKI JEZIK**

|  |  |
| --- | --- |
| ELEMENTI | KRITERIJ OCJENJIVANJA |
| ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJA (1) |
| Hrvatski jezik | -Razumije i razlikuje pojmove glas, slovo, riječ.-Pravilno izgovara i zapisuje sve glasove u riječima s osobitom pozornošću na č,ć,dž,đ, lj,nj.-Samostalno izgovara i piše rečenicu. -Samostalno prepoznaje prema intonaciji i interpunkciji izjavnu, upitnu i uskličnu rečenicu.-Samostalno označava kraj rečenice interpunkcijom.-U pisanju samostalno primjenjuje pravilo o pisanju velikog slova na početku rečenice, u imenima i prezimenima ljudi, te imenu mjesta u kojemu živi. | -Prepoznaje glas, slovo, riječ.-Izgovara i zapisuje sve glasove u riječima s osobitom pozornošću na č,ć,dž,đ, lj,nj.-Izgovara i piše rečenicu. Prepoznaje izjavnu, upitnu i uskličnu rečenicu.-Primjenjuje pravilo o pisanju velikog slova na početku rečenice, u imenima i prezimenima ljudi, te imenu mjesta u kojemu živi. | -Nesiguran u prepoznavanju glasa, slova, riječi.-Griješi u izgovoru i pisanje glasova u riječima a posebice č,ć,dž,đ, lj,nj.-Izgovara i piše rečenicu. Uz poticaj prepoznaje izjavnu, upitnu i uskličnu rečenicu.-Kraj rečenice učestalo ne označava interpunkcijom.-U pisanju rijetko primjenjuje pravilo o pisanju velikog slova na početku rečenice, u imenima i prezimenima ljudi, te imenu mjesta u kojemu živi. | -Teže prepoznaje glas, slovo riječ.-Učestalo riješi u izgovoru i pisanje glasova u riječima a posebice č,ć,dž,đ, lj,nj.-S teškoćama izgovara i piše rečenice. teško prepoznaje izjavnu, upitnu i uskličnu rečenicu.-Pravilo o pisanju velikog slova primjenjuje samo na početku rečenice. | -Otežano prepoznaje glas, slovo riječ.-Učestalo riješi u izgovoru i pisanje glasova u riječima a posebice č,ć,dž,đ, lj,nj.-S teškoćama izgovara i piše rečenice. teško prepoznaje izjavnu rečenicu.-Pravilo o pisanju velikog slova primjenjuje samo na početku rečenice. |
| Književnost | -Spoznaje, doživljava i iskazuje doživljaj kratke priče, pjesme,igrokaze i slikovnice stilski i sadržajno primjerene učeniku.-Razvija interes za čitanje, ljubav prema knjizi.-Razlikuje po obliku pjesmu od proznog teksta.-Doživljava pjesmu i slobodno iskazuje doživljaj.-Razlikuje igrokaz kao tekst za izvođenje na pozornici.-Razlikuje slikovnicu od drugih knjiga zbog povezanosti slike i teksta.-Zamjećuje i međusobno razlikuje likove u priči te zapaža etičke osobine:dobar-loš.-Traži poželjne osobine svakog lika, poistovjećuje se s pozitivnim likovima.-Promišlja o postupcima likova. | -Doživljava kratku priču, pjesmu,igrokaz i slikovnicu stilski i sadržajno primjerene učeniku.-Razvija interes za čitanje.-Razlikuje po obliku pjesmu od proznog teksta.-Doživljava pjesmu i uz poticaj iskazuje doživljaj.-Prepoznaje igrokaz.-Razlikuje slikovnicu od drugih knjiga zbog povezanosti slike i teksta.-Razlikuje likove u priči te zapaža etičke osobine:dobar-loš.-Poistovjećuje se s pozitivnim likovima. | -Uz poticaj doživljava kratku priču, pjesmu,igrokaz i slikovnicu stilski i sadržajno primjerene učeniku.-Prepoznaje pjesmu po obliku.-Prepoznaje slikovnicu.-Nabraja likove u djelima. | -Teže doživljava kratku priču, pjesmu, igrokaz i slikovnicu stilski i sadržajno primjerene učeniku.-Prepoznaje slikovnicu.-Prepoznaje glavni lik | -Teže doživljava kratku priču, pjesmu,igrokaz i slikovnicu stilski i sadržajno primjerene učeniku.-Prepoznaje slikovnicu. |
| Lektira | -Pokazuje izuzetan interes za čitanje lektire. -Ispravno, prema zadanim kriterijima, redovito i kvalitetno piše lektiru, često i više od propisanog.-Dnevnik čitanja jezično, stilski i sadržajno točan. Ima bogat i aktivan rječnik.  | -Redovno čita lektiru. -Dnevnik čitanja vodi stilski i sadržajno točno, ali s manjim jezičnim greškama. | -Redovito čita lektiru. -Dnevnik čitanja sadržajno i stilski nepotpun. -Griješi u primjeni pravopisnih sadržaja. -Ne poštuje uvijek zadane kriterije u vođenju zabilježaka | -Ne čita redovito lektiru. -Dnevnik čitanja površan, stilski i sadržajno nedorečen s mnogo pravopisnih i gramatičkih pogrešaka. | -Ne čita propisana djela za lektiru i ne vodi dnevnik čitanja. |
| Jezično izražavanje i stvaranje -usmeno | -Bez poteškoća globalno čita i otkriva smisao pročitanih skupova riječi.-Zamjećuje glasove na početku, sredini i kraju riječi.-Prepoznaje grafeme i povezuje ih s fonemima.-Samostalno i bez teškoća rastavlja riječi na glasove i sastavlja riječi od zadanih glasova.-Povezuje glasove i slova u cjelinu i otkriva značenje riječi.-Pažljivo sluša i prima kraću slušnu poruku.-Poštuje pravila pristojnog razgovaranja.-Zna oblikovati pitanje i odgovor.-Bez poteškoća stvara nizove riječi i povezuje ih na temelju zadanog poticaja.-Samoinicijativno priča o slici, događaju, doživljaju.Uspješno i samostalno sastavlja rečenicu od zadanog niza riječi.-Uspješno i samostalno dopunjava rečenicu riječju koja nedostaje na različitim sintaktičkim mjestima.-Samostalno pripovijeda prema poticaju slike, niza slika, vlastitog iskustva ili zamišljanja.**-**Samostalno čita i otkriva poruku u pročitanom tekstu.-Čita glasno s točnom intonacijom izgovornih cjelina i rečenice.-Samostalno oblikuje kraću pisanu poruku.-Slušanjem određuje rečenične granice.-Čita samostalno. | -Globalno čita i otkriva smisao pročitanih skupova riječi.-Zamjećuje glasove na početku, sredini i kraju riječi.-Prepoznaje grafeme i povezuje ih s fonemima.-Dobro rastavlja riječi na glasove i sastavlja riječi od zadanih glasova.-Povezuje glasove i slova u cjelinu.- Pažljivo sluša i prima kraću slušnu poruku.-Lijepo se usmeno izražava.-Oblikuje pitanja uz poticaj, odgovara samostalno.-Sastavlja nizove riječi i povezuje ih na temelju zadanog poticaja.-Uz poticaj dopunjava rečenicu riječju koja nedostaje na različitim sintaktičkim mjestima.-Pripovijeda prema poticaju slike, niza slika, vlastitog iskustva -Čita i otkriva poruku u pročitanom tekstu.-Čita točnom intonacijom izgovornih cjelina i rečenice.-Oblikuje kraću pisanu poruku. | -Globalno čita, uz teškoće razumije pročitano.-Otežano zamjećuje glasove u sredini i kraju riječi.-Prepoznaje grafeme i povezuje ih s fonemima uz pogreške.-Uz poticaj rastavlja riječi na glasove i sastavlja riječi od zadanih glasova.-Sluša i prima kraću poruku.-U razgovoru treba poticati poštivanje pravila pristojnog razgovora.-Teško oblikuje pitanje, odgovara kratko.Uz pomoć ispriča vlastiti doživljaj.-Samostalno, ali sporo čita uz pogreške-Razumijevanje pročitanog otežano. | -Glasovna analiza i sinteza otežana.-Loše sastavlja riječi od skupa slova.-Otežano i sporo čita.-Uz poticaj sluša.-Odgovara vrlo kratko.-Čita sporo, zastajkuje, višesložne riječi čita uz teškoću ili ne čita.-Govori na učiteljev poticaj. | -Uglavnom prepoznaje početni glas, slovo.-U sastavljanju riječi od skupa slova treba kontinuiranu pomoć-Otežano i sporo čita kraće riječi.-Uz poticaj sluša.-Odgovara vrlo kratko.-Čita samo kraće riječi uz teškoću ili ne čita.-Govori na učiteljev poticaj. |
| Jezično izražavanje i stvaranje -pismeno | -Piše slova, riječi i rečenice tiskanim slovima precizno u linijski sustav pisanke.-Pravilno i brzo piše slova, riječi i rečenice pisanim slovima.-U pisanju poštuje pravopisnu normu: redovito poštuje pravilo o pisanju velikog slova i pravilno koristi rečenične znakove.-Pravilno piše najčešće riječi u kojima se pojavljuju č,ć,dž,đ, ije/je.-Rječnik je bogat. Misao je stilski jasno uobličena. Rečenice su smislene i međusobno povezane. Pokazuje vrlo visok stupanj usvojenosti pravopisnoga i gramatičkoga gradiva, čitkim slovopisom, te zakonitostima organiziranja i oblikovanja različitih vrsta pisanih tekstova.-Pismeni sastavci sadržajno razrađeni, točno napisani, kompozicijski utemeljeni, zanimljivi, kreativni, maštoviti.-Uspješno piše po diktatu, odgovara na pitanja, samostalno i točno stvara rečenice .-Teži usavršavanju svoga pisanoga izraza. | -Piše slova, riječi i rečenice tiskanim slovima.-Pravilno i umjereno brzo piše slova, riječi i rečenice pisanim slovima.-Pokazuje visok stupanj usvojenosti pravopisnih i gramatičkih pravila. --Samostalan je u pisanom izrazu. -Rečenice su smislene i međusobno povezane. -Uspješan je u pisanju diktata i odgovaranja na postavljena pitanja. -Slovopis je čitak. | -Piše slova, riječi i rečenice tiskanim slovima uz poticaj.-Sporo i otežano piše slova, riječi i rečenice pisanim slovima.-Uz pomoć oblikuje kraću pisanu poruku.-Djelomično je usvojio gramatička i pravopisna pravila.-Rječnik je djelomično razvijen.-Uočava se površnost u izražavanju. -Djelomično je ovladao zakonitostima organizacije i oblikovanja različitih vrsta tekstova.-U radu je nesamostalan i potrebna mu je stalna pomoć učitelja. | -Piše velikim tiskanim slovima uz učestale pogreške.-Čini veće pravopisne, gramatičke i stilske pogrješke .-Ne poznaje zakonitosti organizacije teksta.-Pismeni sastavci su logički nepovezani. -Potrebna je stalna pomoć učitelja.- Čini veće pravopisne, gramatičke i stilske pogrješke .-Ne poznaje zakonitosti organizacije teksta. -Pismeni sastavci su logički  Nepovezani. -Potrebna je stalna pomoć  učitelja | -Uz pomoć oblikuje rečenicu. -Rječnik je I siromašan.  -Pisanje je stilski  nesređeno - Zapaža se nefunkcionalna upotreba riječi i izraza. -Nije usvojio ni minimum pravopisnih i gramatičkih pravila. -Nije u stanju izraziti svoje misli.- Ne poznaje zakonitosti teksta.  |
| Medijska kultura | -Pažljivo i s interesom prima kraće lutkarske i crtane filmove.-Razlikuje lutkarski od crtanog filma.-Doživljava lutkarsku predstavu, komentira postupke likova, izdvaja i komentira poželjne postupke i poistovjećuje se s pozitivnim likovima.-Navodi glavne likove.-Oživljava scensku lutku.-Izvodi kraći ulomak igrokaza.-Doživljava i iskazuje suosjećanje.-Razlikuje školsku i mjesnu knjižnicu od knjižare.-Redovito posuđuje, čuva i vraća knjige. -Razvija čitalačke navike. | -Prima lutkarske i crtane filmove.-Razlikuje lutkarski od crtanog filma. -Uočava glavne likove.-Uz pomoć oživljava scensku lutku.-Razlikuje školsku knjižnicu od knjižare.-Posuđuje, čuva i vraća knjige iz knjižnice | -Interes za primanje lutkarskog i crtanog filma varira ovisno o sadržaju koji motivira učenika.-Nesiguran u razlikovanju lutkarskog od crtanog filma.-Uz poticaj navodi glavne likove. -Neredovito posuđuje i vraća knjige iz knjižnice. | -Potrebno je razvijati interes za primanje lutkarskog i crtanog filma.-Uz poticaj navodi barem jedan glavni lik.-Teško razlikuje knjižnicu od knjižare. | -Potrebno je razvijati interes za primanje lutkarskog i crtanog filma. |
| Domaći uradak | -Uvijek točno i redovito rješava domaće zadaće kreativno primjenjujući stečena znanja iz književnosti, jezika i medijske kulture. -Zadaće su vrlo uredne i često uradi više od zadanog. | Redovito i uredno piše domaće zadaće.-Primjenjujući stečena znanja iz književnosti, jezika i medijske kulture. -Zadatke uglavnom izvršava točno i na vrijeme.  | -Redovito piše domaće zadaće. -Zadaća mu je katkad površna. -Obično je motiviran za izvršavanje postavljenih zadataka.  | -Povremeno motiviran da izradi zadatke koji su površno i djelomično riješeni. -Češće zaboravlja napisati domaće zadaće | -Ponekad napiše zadaću koja je površna, nedovršena i neuredna.- Dovršava mali broj zadataka.  |
| Pismeno provjeravanje | 91% - 100 %  | 81% - 90 % | 61%- 80 % | 50% - 60 % | 0% - 49 % |

**LIKOVNA KULTURA**

|  |  |
| --- | --- |
| ELEMENTI | KRITERIJ OCJENJIVANJA |
| ODLIČAN (5) | VRLO DOBAR (4) | DOBAR (3) |
| Crtanje | -Rado se likovno izražava i pokazuje izniman smisao za likovno izražavanje crtom tj. crtežom primjereno koristeći predviđene likovne tehnike, LTS-a te ključne pojmove iz područja crtanja. -Izražavanje crtom sigurno, bogato detaljima s jasnim uočavanjem i izražavanjem prostora.-Ističe se maštovitošću i slobodom kombiniranja. -Veoma uspješno vizualno opaža, razlikuje i imenuje crte ( vrste crta, nizove i skupove) u okružju i na umjetničkim djelima | -Rado se likovno izražava crtom primjereno koristeći neke likovne tehnike, LTS-a te ključne pojmove iz područja crtanja. -Uspješno vizualno opaža, razlikuje i imenuje crte ( vrste crta, nizove i skupove) u okružju i na umjetničkim djelima. -Crteži su bogati detaljima, ali se ne snalazi uvijek u rasporedu i organizaciji prostora. | - Crteži nepotpuni, često nedovršeni, a prostor neorganiziran. -Djelomično ostvaruje zadani likovni problem, motive. -Trudi se dovršiti zadano u skladu svojih mogućnosti.  |
| Slikanje | -Veoma uspješno vizualno opaža, razlikuje i imenuje boje (osnovne i izvedene; akromatske) u okružju i na umjetničkim djelima.-Ima razvijen osjećaj za kontraste boja i oblika. -Maštovito i izražajno koristi likovno – tehnička sredstva i slikarske tehnike poštujući likovni problem i zadane motive, ključne pojmove i elemente likovnog jezika.  | -Uspješno koristi likovno-tehnička sredstava i slikarske tehnike poštujući likovni problem i zadane motive primjenjujući ih (u većoj mjeri) u likovnom izričaju -Radovi bogati detaljima, ali ponekad djeluju nedorečeno i nedovršeno. | -Vizualno opaža, ali vrlo pojednostavljeno prikazuje volumen, masu i prostor.-Likovne pojmove razumije uz pomoć učitelja.-Rodovi su jednostavi bez mnogo detalja |
| Oblikovanje | -Veoma uspješno vizualno oponaša, imenuje i razlikuje masu i volume (jednostavni i složeni oblici, odnos, veličina, karakter) i prostor (vanjski i unutarnji) u okruženju i na umjetničkim djelima te arhitekturi.-Lako vizualno opaža i krativno prikazuje kontraste volumena, mase i prostora primjenom različituh materijala(glinamol, papirna ambalaža te otpadni materijal) -Točno definira likovne pojmove u području oblikovanja | -Vizualno opaža, ali ne detzaljizira u prikazu volumena, mase i prostora-U većoj mjeri definira likovne pojmove u području oblikovanja-Ima razvijen osjećaj za kontraste volumena i prostora koje uspješno oblikuje/ modelira u različitim vrstama materijala. | -Vizualno opaža, ali vrlo pojednostavljeno prikauje volumen, masu i prostor-Likovne pojmove razlikuje uz pomoć učitelja.-Radovi su jednostavni i bez puno detalja. |
|  | -Likovni zadatak ostvario -Dobro vizualno opaža, razlikuje i rješava likovne probleme -Vješto se izražava svim likovno tehničkim sredstvima u gotovo svim područjima likovnog izražavanja-Samostalan, nedostaje mu orginalnosti, maštovitosti -Likovna znanja primjenjuje-Spretno se služi svim likovno tehničkim sredstvima-Aktivno sudjeluje u analizi likovnog djela,zainteresiran, aktivan, ustrajan | -Likovni zadatak ostvario -Dobro vizualno opaža, razlikuje i rješava likovne probleme -Vješto se izražava svim likovno tehničkim sredstvima u gotovo svim područjima likovnog izražavanja-Samostalan, nedostaje mu orginalnosti, maštovitosti -Likovna znanja primjenjuje-spretno se služi svim likovno tehničkim sredstvima-Aktivno sudjeluje u analizi likovnog djelazainteresiran, aktivan, ustrajan | -Likovni zadatak ostvario uz veću pomoć učitelja-Povremeno teže vizualno opaža kao što i razlikuje likovni jezik i likovne probleme-Likovni jezik djelomično usvojen-Nesiguran u radu, nesamostalan, nedovoljno ustrajan, zauzetim drugim nelikovnim aktivnostima-Interes povremen, aktivnost varira-Služi se svim likovno tehničkim sredstvima-U analizi likovnog djela povremeno sudjeluje češće zaboravlja pribor i likovnotehnička sredstva |

**GLAZBENA KULTURA**

|  |  |
| --- | --- |
| ELEMENTI | KRITERIJ OCJENJIVANJA |
| ODLIČAN (5) | VRLO DOBAR (4) | DOBAR (3) | DOVOLJAN (2) |
| Pjevanje | -Samostalno, izražajno i točno pjeva te jasno izgovara tekst obrađenih pjesama. -Percipira i pazi na glasnoću i brzinu te visinu tona. -Ima vrlo lijep i čist glas. (Širok opseg glasa. ) - Pjeva izražajno, samostalno i sigurno (po sluhu) u točnoj intonaciji. -Melodijski čisto i ritamski točno reproducira tekstove i melodije (12 do 15) pjesama različitog tekstualnog sadržaja. -Izvrsno glazbeno pamćenje. -Napjeve lako i brzo pamti. -Uz pjevanje, samostalno, sigurno i točno izvodi ritmove naučenih pjesama i brojalica dječjim glazbalima. –Prepoznaje glazbala prema obliku i zvuku.   | -Izražajno pjeva većinu obrađenih pjesama.- U glavnini pazi na glasnoću i brzinu. -Jasno izgovara tekst pjesme. -ma lijep i čist glas. (Širok opseg glasa. -Potrebno proširivati opseg glasa.) -Pjeva samostalno, ali (ponekad) nesigurniji u melodijskom izvođenju. -Razvijeno glazbeno pamćenje. -Napjeve i melodije različitog tekstualnog sadržaja pamti uglavnom točno (10 – 12). -Samostalno, ali nesigurnije reproducira ritmove naučenih pjesama i brojalica dječjim glazbalima (ponekad je potrebna podrška ). Prepoznaje glazbala prema obliku i zvuku.  | -Pjeva samostalno ili uz pomoć učiteljice. -Nesiguran je, prekida pjesmu, ne pjeva u kontinuitetu. -Slabije je razvijeno glazbeno pamćenje; pogreške u pamćenju teksta i melodije.-Ima / nema lijep i čist glas. (Širok opseg glasa. -Potrebno proširivati opseg glasa.) -Traži pomoć i podršku u pjevanju jer teže usvaja tekstove pjesama i melodije ( 4 do 6 ) različitog tekstualnog sadržaja. -(Pjeva nečisto i nesigurno, ali ritamski točno.) -Usvojio predviđene brojalice na prosječnoj razini. -Prilagoditi pjevanje grupi .  | -Čitajući tekst iz udžbenika nesigurno pjeva i ne prati melodiju pjesme.-Ima / nema lijep glas i slabije razvijeno glazbeno pamćenje. -Ne može čisto niti u ritmu otpjevati pjesmu ili brojalicu. -Pjeva samo u grupi.  |
| Sviranje | -Sigurno i točno svira ritam i dobe naučenih brojalica i pjesama.-Potiče kod ostalih zvukovnu radoznalost i senzibilitet prema pjevanju i sviranju. -Izrazito zainteresiran za sve oblike glazbenog izražavanja. | -S manjim zastajkivanjem svira ritam i dobe brojalica i pjesama. | - Uz pomoć učiteljice ili drugih učenika svira dobe i ritam naučenih brojalica i pjesama.-Razvijen interes za pjevanje i sviranje. -Rado pjeva i samostalno i u grupi.-Uz pjevanje (samostalno ili u grupi) izvodi ili improvizira na udaraljkama ritmove (nekih) naučenih pjesama i brojalica . -Poznaje glazbala po obliku, ali ne po zvuku. -Uglavnom očuvan interes i sposobnost za pjevanje i sviranje.  | -Uz pomoć učiteljice ili drugih učenika svira samo ritam ili samo dobe.-Slabo poznaje glazbala . -Nesiguran u ritmičkoj pratnji napjeva dječjim glazbalima(improvizira). -Ne pokazuje zanimanje za glazbene aktivnosti.   |
| Slušanje glazbe | -Pažljivo sluša skladbu, te nakon slušanja samostalno iznosi zapažanja i dojmove. -Lako slušno percipira glazbeno izražajne sastavnice skladbi : izvodilački sastav, tempo, dinamiku i ugođaj | -Uglavnom pažljivo sluša skladbu, uz poticaj iznosi svoja zapažanja. -Percipira glazbeno izražajne sastavnice skladbi : izvodilački sastav, tempo, dinamiku i ugođaj. | -Nije usredotočen za vrijeme slušanja glazbe, pa ga treba dodatno poticati. -Djelomično percipira glazbeno izražajne sastavnice skladbi : izvodilački sastav, tempo, dinamiku i ugođaj. | -Slabo pamti slušne skladbe i njezine sastavnice. -Nije usredotočen za vrijeme slušanja glazbe. |
| Elementi glazbene kreativnosti | -Veoma sklon improviziranju ( stvaranju ) malih, melodijskih ( ritamskih ) cjelina ostvarenih neutralnim slogom , govorom (na zadani ili izmišljeni tekst) uz slobodnu zvukovnu improvizaciju dječjim glazbalima ili igrama uz pokret. -Potiče kod ostalih zvukovnu radoznalost, senzibilitet, glazbenu kreativnost te maštovitost glazbenog izričaja.-Veoma uspješno prepoznaje i oponaša zvukove iz neposrednog okružja spontanom ili dogovorenom improvizacijom. .  | -Razvijen osjećaj za stvaranjem i izmišljanjem malih melodijskih ( ritamskih ) cjelina ostvarenih spontanom ili dogovorenom improvizacijom .- Sporiji i stidljiviji u izvedbi.-U igrama s pjevanjem pokazuje zvukovnu radoznalost i senzibilitet za glazbu.-Uspješno prepoznaje i oponaša zvukove iz neposrednog okružja spontanom ili dogovorenom improvizacijom.  | -Reproducira tuđe izmišljene ritamske cjeline ostvarene spontano ili dogovorenom improvizacijom. -Prepoznaje i oponaša zvukove iz neposrednog okružja.   | -Prepoznaje i oponaša zvukove iz neposrednog okružja spontanom improvizacijom u igrama s pjevanjem.  |

**MATEMATIKA**

|  |  |
| --- | --- |
| ELEMENTI | KRITERIJ OCJENJIVANJA |
| ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJA (1) |
| Usvojenost, razumijevanje i primjena programskih sadržaja - usmeno | -Učenik je u potpunosti usvojio sve sadržaje iuspješno ih primjenjuje.-Samostalno prepoznaje i imenuje geometrijska tijela i geometrijske likove. -Razlikuje ravne , zakrivljene i izlomljene crte i kombinira ih u crtanju. -Sigurno i točno procjenjuje odnose među predmetima. -Zapisuje i čita brojeve na brojevnoj crti od 1 do 20. -Zna mjesto svakog broja u nizu. -Samostalno i sigurno broji od 1 do 20 i od 20 do 1. -Točno, sigurno i brzo zbraja , oduzima i uspoređuje u skupu brojeva do 20. –Točno, sigurno i vrlo uspješno rješava pismene zadatke. -Vrlo aktivan, pažljiv i motiviran na satu. -Povezuje stečeno znanje. Domaće zadaće piše redovito, uredno i točno. | -Učenik je u većoj mjeri usvojio sadržaje i primjenjuje ih.-Prepoznaje i imenuje geometrijska tijela i geometrijske likove. -Razlikuje ravne , zakrivljene i izlomljene crte . -Uglavnom točno procjenjuje odnose među predmetima. -Zapisuje i čita brojeve na brojevnoj crti od 1 do 20.- Zna mjesto svakog broja u nizu. -Samostalno broji od 1 do 20 i od 20 do 1. -Točno zbraja , oduzima i uspoređuje u skupu brojeva do 20. -Pismene zadatke ponekad rješava uz pomoć učitelja. -Aktivan na satu. Domaće zadaće piše redovito, uredno i točno. | -Učenik je djelomično usvojio sadržaje. -Reproducira temeljne pojmove ,ali ih djelomično uspješno primjenjuje.-Prepoznaje i imenuje geometrijska tijela i geometrijske likove uz pomoć učitelja. -Razlikuje ravne , zakrivljene i izlomljene crte . -Procjenjuje odnose među predmetima uz pomoć učitelja.- Zapisuje i čita brojeve na brojevnoj crti od 1 do 20. -Zna mjesto svakog broja u nizu. -Samostalno uz pomoć konkretnog materijala broji od 1 do 20 i od 20 do 1. -Trudi se točno zbrajati , oduzimati i uspoređivati u skupu brojeva do 20. -Pismene zadatke rješava sporo uz pomoć učitelja. -Potreban mu je poticaj u radu. Domaće zadaće piše uglavnom redovito, no djelomično točno. | -Učenik je površno i s nepotpunim razumijevanjem usvojio sadržaje te ih slabo primjenjuje.-Griješi u prepoznavanju i imenovanju geometrijska tijela i geometrijskih likove. -Razlikuje ravne , zakrivljene i izlomljene crte . -Procjenjuje odnose među predmetima. -Zapisuje i čita brojeve na brojevnoj crti od 1 do 20 uz pomoć i poticaj. -Ne zna mjesto svakog broja u nizu. -Broji od 1 do 20 i od 20 do 1 uz pomoć. -Zbraja , oduzima i uspoređuje u skupu brojeva do 20 uz pomoć konkretnih materijala i to vrlo nesigurno. -Nesiguran u radu, često griješi i traži pomoć učitelja.  | -Nastavni sadržaji nisu usvojeni. -Kvantiteta i kvaliteta znanja je nedostatna za praktičnu primjenu i nadogradnju. -Zadatke ne može riješiti ni uz pomoć učitelja.  |
| Usvojenost, razumijevanje i primjena programskih sadržaja - pismeno | 91%-100% | 81%-90% | 61%-80% |  50%-60% | 0%-49% |
| Domaći uradak | Domaće uratke piše redovito, uredno i u potpunosti točno. | Domaće uratke piše redovito, uredno i uglavnom točno. | Zadaće uglavnom piše redovito i djelomično točno te mu je potrebna pomoć. | Zadaće piše s velikim brojem pogrešaka. Potrebna je stalna pomoć učitelja. | Zadaća je potpuno netočna ili nije napisana. Nezainteresiran za rad. |

**PRIRODA I DRUŠTVO**

|  |  |
| --- | --- |
| ELEMENTI | KRITERIJ OCJENJIVANJA |
| ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJA (1) |
| Usvojenost, razumijevanje i primjena programskih sadržaja - usmeno  | Točno, temeljito , opširno obrazlaže i iznosi usvojeno znanje. Odgovara brzo i točno. Naučene sadržaje lako povezuje i korelira s ostalim sadržajima prirode i društva , ali i drugih predmeta.-Razlikuje i shvaća pojmove pristojnog ponašanja (pozdravljanje, ispričavanje, iskazivanje molbe)-Snalazi se u svim prostorijama škole te je siguran u njihovu namjenu-Komunicira s djelatnicima škole te primjenjuje i zna objasniti sve odredbe kućnog reda-Sigurno se snalazi u prostoru i određuje položaj predmeta u prostoru -Razlikuje članove obitelji i objašnjava njihovu povezanost-Razumije i izvršava svoje dužnosti u obitelji-Razlučuje pojmove dom, stan i kuća i poštuje upute o odgovornom ponašanju u kući te izbjegava opasnosti-Objašnjava razliku između rodnog mjesta i mjesta stanovanja i točno navodi svoju adresu-Odgovorno sudjeluje u prometu kao pješak i objašnjava potrebu poštovanja prometnih pravila-Uočava, opisuje i objašnjava promjene u prirodi u svim godišnjim dobima te zna objasniti njihov utjecaj na život u zavičaju-Sigurno se snalazi u vremenu u svakodnevnoj komunikaciji ( dan, doba dana, dani u tjednu, jučer, danas, sutra)-Shvaća važnost održavanja osobne čistoće te primjenjuje naučeno -Razumije i objašnjava važnost zdrave prehrane, liječenja i cijepljenja za očuvanje zdravlja te primjenjuje naučeno- Primjenjuje pravila održavanja čistoće prostora, predmeta i okoliša-Razumije utjecaj čovjeka na okoliš- Samostalno sudjeluje u obilježavanju blagdana u školi  | Odgovara točno i logično. Sadržaje iznosi s razumijevanjem. Znanje primjenjuje uglavnom točno i bez učiteljeve pomoći.-Izriče osnovna pravila pristojnog ponašanja i uglavnom ih primjenjuje-Imenuje sve prostorije u školi i zna navesti njihovu namjenu, zna naziv svoje škole-Primjenjuje sve odredbe kućnog reda-Snalazi se u prostoru i određuje položaj predmeta u prostoru-Imenuje članove obitelji i zna navesti čime se bave roditelji i nabrojiti svoje dužnosti-Razlikuje pojmove dom, kuća, stan i uglavnom poštuje upute o odgovornom ponašanju-Imenuje mjesto stanovanja, rodno mjesto i adresu-Razumije potrebu poštivanja prometnih pravila-Sigurno se kreće prometnicom i prelazi preko nje- Uočava i opisuje promjene u prirodi u svim godišnjim dobima i zna njihov utjecaj na život u zavičaju- Uglavnom se snalazi u vremenu (dan, doba dana, dani u tjednu, jučer, danas sutra)-Naglašava važnost održavanja osobne čistoće- Razumije i pokazuje važnost zdrave prehrane za očuvanje zdravlja-Objašnjava i uglavnom primjenjuje pravila održavanja čistoće prostora, predmeta i okoliša-Prepoznaje utjecaj čovjeka na okoliš-Sudjeluje u obilježavanju blagdana u školi | Učenik reproducira temeljne pojmove. Uglavnom razumije gradivo, ali ga ne zna primijeniti niti obrazložiti vlastitim primjerima već uz pomoć učitelja.-Reproducira osnovna pravila ponašanja i primjenjuje ih uz poticaj-Imenuje prostorije u školi i nekima zna namjenu-Uglavnom primjenjuje odredbe kućnog reda-Snalazi se u prostoru prema zadanim odrednicama-Imenuje članove obitelji i zna zanimanja roditelja- Prepoznaje dom, kuću, stan na ilustracijama-Imenuje mjesto stanovanja i navodi svoju adresu-Navodi prometna pravila za pješake, razumije funkciju pješačkog prijelaza i semafora-Uočava vremenske promjene u neposrednoj okolini u svim godišnjim dobima-Nabraja doba dana te dane u tjednu-Pravilno primjenjuje pojmove jučer, danas, sutra-Navodi načine održavanja osobne čistoće te ih uglavnom primjenjuje-Razumije važnost zdrave prehrane-Nabraja pravila održavanja čistoće prostora, predmeta i okoliša i utjecaja čovjeka na okoliš-Sudjeluje u obilježavanju blagdana uz poticaj | Ne prepoznaje temeljne pojmove . Odgovara po sjećanju, bez razumijevanja. Do odgovora dolazi uz pomoć učitelja.-Prepoznaje osnovna pravila ponašanja, rijetko ih primjenjuje-Imenuje prostorije u školi kada se u njima nalazi-Povremeno primjenjuje neke odredbe kućnog reda-Snalazi se u prostoru prema zadanim odrednicama uz pomoć-Imenuje članove obitelji-Prepoznaje dom, kuću, stan na ilustracijama uz poticaj-Izriče svoju adresu- Uočava vremenske promjene u neposrednoj okolini u svim godišnjim dobima uz poticaj-Uz pomoć i poticaj nabraja doba dana i dane u tjednu-Održava osobnu čistoću uz pomoć-Imenuje zdrave namirnice-Prepoznaje razlike u čistoći prostora, predmeta i okoliša-Razlikuje osnovna obilježja pojedinih blagdana |  Učenik na postavljena pitanja odgovara nesuvislo, nelogično i bez razumijevanja. Znanje mu je manjkavo pa ga ne može primijenit. Niti uz učiteljevu pomoć učenik ne uspijeva odgovoriti na pitanje.**-**Ni uz pomoć učitelja/ice ne zna reći pravila pristojnog ponašanja i ne primjenjuje ih-Djelomično imenuje prostorije u školi -Ne primjenjuje odrednice kućnog reda -Ne snalazi se u prostoru-Djelomično prepoznaje dom, kuću, stan uz pomoć ilustracija-Nesiguran u iznošenju vremenskih promjena u pojedinim godišnjim dobima -Nepotpuno nabraja doba dana i dane u tjednu-Nema razvijene radne navike  |
| Usvojenost, razumijevanje i primjena programskih sadržaja - pismeno | 91%-100% | 81%-90% | 61%-80% | 50%-60% | 0%- 49% |
| Praktični rad | -Potpuno samostalno primjenjuje znanje, kreativan u izradi praktičnog rada. -Svojevoljno proširuje svoje znanje dodatnim izvorima znanja. Ističe se kreativnošću, urednošću i originalnošću. | -Samostalno primjenjuje znanje i izrađuje praktični rad. -Prezentira ga uglavnom samostalno i razumljivo.  | -Praktični rad je nepotpun. -Potrebna mu je pomoć i nadzor učitelja.- U radu površan , a u izlaganju nesiguran.  | -Treba pomoć učiteljice i ostalih učenika prilikom izvođenja praktičnog rada. -Ne zna obrazložiti učinjeno. -Prezentacija nepotpuna i nerazumljiva.  | -Ne izrađuje zadani praktični rad.  |

Učiteljice:

Dragica Horvat-Fuček

Jasna Podgorelec